Referat fra Modul-2 møte 2, vår 2025, Institutt for oral biologi
Dato: 14.05.25
Tidspunkt: Kl. 10:00-11:00
Sted: Lunsjrommet
Deltok fra OD: Hilde Galtung (ansvarlig blokk 1, leder av modul 2-utvalget for odontologi), Trond Sundby Halstensen (ansvarlig for blokk 2); Amer Sehic (ansvarlig for blokk 3), Tine Merete Søland (ansvarlig for generell patologi, blokk 2), Eivind F. Sundet (kulltillitsvalgt)
Referat: Ann-Kristin Ruus (studieseksjonen)

Aktuelle saker

1. Helseerklæring LDS (Ann-Kristin og Hilde).
Alle studenter som skal være i klinikk ved LDS må klareres for evt. helserisiko i forkant (MRSA, tuberkulose). Det ble foreslått at helseerklæringsskjemaet sendes til studentene på mail i august, og at de levers fysisk til Ann-Kristin på IOB til avtalt tidspunkt. Hilde og Ann-Kristin informerer om helseerklæringsskjema på introduksjonsmøtet for OD2100 studentene.

2. Oppdatering blokk 3 (Amer)
- Amer informerte om at studentene på kullet var hyggelige og at de arbeidet godt. Det som var ødeleggende var at muntlig konteeksamen i OD2200 blokk 2 var så sent, og at det var 12 studenter som skulle opp. For å ikke komme i en lignende situasjon igjen så bør tidspunkt (uke) for skriftlig og muntlig konteeksamen i blokk 2 settes opp i timeplanen for neste vårsemester. Forslag er at skriftlig konteeksamen er 2 uker etter sensur og at muntlig konteeksamen avlegges et par dager etter den skriftlige. Hvis påsken kommer imellom så legges konteeksamen på f.eks andre arbeidsdag etter påske. I tillegg så var det også 11 studenter som skulle ta Exphil. 
- Amer gjennomfører «Løpende skikkethets-Vurdering» uten studentene i år. Neste år gjør han denne vurderingen sammen med studentene.
- Uheldig at det er så stort frafall på kullet. Ca. 20 skal suppleres inn i kullet fra høsten av.

- Undervisningen etter Zlatko: Amer skal gå grundig igjennom læringsmålene før neste emneoppdatering til høsten.


- Når det gjelder blokk 2 neste år, så må man snart finne en avklaring på hvem som skal ha ansvar for denne undervisningen neste år. Hilde tar kontakt med Tove vedrørende undervisningen i OD2200, blokk 2. (Oppdatering 21.05.2025: Instituttet planlegger å lyse ut en stilling der vedkommende i tide skal overta Tronds undervisning her).

3. Rapport fra kulltillitsvalgt (Eivind) 
Kulltillitsvalgt informerer om at han har sendt ut mail til studentene for innspill vedrørende de ulike blokkene. Liten respons. Det som er kommet frem er:
Blokk 1: Oversiktlig undervisning. 
Blokk 2: Patologien er tung og vanskelig å jobbe med.
Blokk 3: Stort sett fornøyd, men det er litt hektisk og mange detaljer å få oversikt over.
Amer informerer om at stoffet som undervises i blokk 3 trenger modning. Han er ikke bekymret for eksamen, siden det er så lenge til. Studentene har gjort det bra på de obligatoriske testene. De har 4 obligatoriske tester, og disse dekker det meste av pensumet for blokk 3.

- Sosialt på kullet: Greit, mange som ikke deltar på sosiale aktiviteter med kullet på fritiden. De var mer sammensveiset på modul 1. En årsak er stort frafall på kullet etter modul 1. Dette førte til 10-12 nye innpassingsstudenter til 3. semester. Disse blir ikke like godt integrert med kullet. Bekymret for 5. semester, da det kommer ca. 10-20 nye innpassingsstudenter. Disse studentene må bli integrert på kullet på en bedre måte. Et forslag er å lage nye gruppeinndelinger slik at gruppene består av gamle og nye studenter. Ann-Kristin skal høre med Kjersti og Snezana i studieseksjonen om hvordan innpassningsstudenter tas imot.
- Amer: Dette kullet har vært spesielt med mye frafall av studenter. Innpassningstudentene har mer språklige utfordringer, og disse studentene lager egne grupper. Det er ikke så lett å få disse studentene integrert.

- Evaluering: Trond har sendt ut nettskjema. Må sjekke responsen der. Evalueringsskjema i mikrobiologi og patologi ble delt ut samtidig som kursprøven, siste dag før juleferien. De fleste er godt fornøyde både med patologiundervisningen og mikrobiologiundervisningen.


4. Eventuelt
- Det er ønskelig at OD følger medisin sin rutine når det gjelder å få innvilget et fjerde eksamensforsøk. Det vil si at det er UiOs nemd for studiesaker som avgjør om studenten skal få et fjerde forsøk til eksamen. Hilde skal ta dette opp i PSS i juni. 

· Eivind informerte om at Studentweb har en funksjon hvor studenter kan komme med tilbakemeldinger på undervisning. Dette er fint, men det er ikke tilfredsstillende nok når det gjelder den strukturerte tilbakemeldingen vi trenger på undervisningen.



